# Malen Ruiz de Azua

Malen Ruiz de Azua Larrinaga (Arrasate, 1995eko azaroaren 17a) gipuzkoar atleta ohia da, pertika jauzian espezializatua. Markarik onena 4'47 metrotako jauzia izan zuen, 2021eko maiatzaren 8an Zaragozan lorturikoa. 2021ean Europako txapelketan txapeldunordea izan zen.
Valencia Club Atletismo taldean aritu zen eta 2024ko uztailean kirol ibilbideari amaiera eman zion Espainiako Txapelketa irabazi ondoren.

## Ibilbidea

Espainiako pista estaliko pertika jauziko txapelduna izan zen 2017an eta 2018an. 2017an bederatzigarrena izan zen Europako 23 urtez azpiko txapelketan, Polonian.
2021. urtean Donostian jokaturiko Euskadiko Txapelketan bere marka ondu zuen 4'41 metrotako jauzia eginez eta hilabete beranduago Espainiako txapelduna izan zen hirugarren aldiz eta marka pertsonala hobetuz gainera, 4'43m. Maiatzean Zaragozan 4'47 metrotako jauzia egin zuen. Maiatzaren amaieran Europako Txapelketa jokatu zuen Polonian eta bigarren eginez zilarrezko domina eskuratu zuen. 2024. urtean lehenengo aldiz lortu zuen aire librean Espainiako txapelduna izatea, 4'35 metrotako jauzia eginez.
Atletismoaren barnean beste modalitate batzuk ere jorratu ditu, esate baterako jauzi hirukoitza, 4x100 errelebo lasterketa, 100 metro oztopo lasterketa... Jauzi hiruikoitzean Euskadiko txapelduna izan da.

## Palmaresa
### Txapelketak

* Pertika jauzian:
** Europako txapelketa:
*** Bigarren (1): 2021
** Espainiako txapelketa pista estalian:
*** Txapeldun (4): 2017, 2018, 2021, 2024
*** Bigarren (4): 2019, 2020, 2022, 2023
*** Hirugarren (1): 2016
** Espainiako txapelketa aire librean:
*** Txapeldun (1): 2024
*** Bigarren (4): 2015, 2020, 2022, 2023
*** Hirugarren (3): 2017, 2018, 2021
* Jauzi hirukoitza:
** Euskadiko txapelketa (2): 2017, 2018
* Luzera jauzia:
** Euskadiko txapelketa (1): 2016

### Markak

* Pertika jauzian: 4'47m (Zaragoza, 2021)
* Jauzi hirukoitzean: 12'36m (Donostia, 2019)
* Luzera jauzian: 5'45m (Iruñea, 2017)

## Erreferentziak

* ↑ «Real Federaci�n Espa�ola de Atletismo» www.rfea.es (Noiz kontsultatua: 2021-01-31).
* ↑ (Gaztelaniaz) «Tres guipuzcoanas, en lo más alto» El Diario Vasco 2021-05-12 (Noiz kontsultatua: 2021-06-02).
* ↑ «Pertigari agur esango dio Malen Ruiz de Azuak - Arrasate» Goiena.eus (Noiz kontsultatua: 2024-07-09).
* ↑ «Malen Ruiz de Azua eta Istar Dapena Espainiako txapeldun - Arrasate» Goiena.eus (Noiz kontsultatua: 2021-01-31).
* ↑ (Gaztelaniaz) «Malen Ruiz de Azua se queda a las puertas de su tercer título» Mundo Deportivo 2020-02-29 (Noiz kontsultatua: 2021-01-31).
* ↑ «Malen Ruiz de Azua bederatzigarren Europako 23 urtez azpikoen txapelketan - Arrasate» Goiena.eus (Noiz kontsultatua: 2021-01-31).
* ↑ «Bere markarik onena gainditu du Malen Ruiz de Azuak Anoetan - Arrasate» Goiena.eus (Noiz kontsultatua: 2021-01-31).
* ↑ «Malen Ruiz de Azua, Espainiako txapeldun - Arrasate» Goiena.eus (Noiz kontsultatua: 2021-02-21).
* ↑ «Zilarrezko domina Malen Ruiz de Azuarendako Europakoan - Arrasate» Goiena.eus (Noiz kontsultatua: 2021-05-30).
* ↑ Mondraberri. (2024-06-30). Malen Ruiz de Azuak urrezko domina eskuratu Espainiako Txapelketan | Mondraberri Arrasateko Ataria. (Noiz kontsultatua: 2024-07-02).
* ↑ (Gaztelaniaz) Bidasoa, Conecta. Dos oros para Malen Ruiz de Azua en Anoeta | CONECTA BIDASOA. (Noiz kontsultatua: 2021-01-31).

## Kanpo estekak

* Datuak: Q105157629